Lav et referat af nedenstående tekst:

Tekst:
Der er relativt varmt for årstiden og ingen frost eller kolde veje. Alligevel er to mennesker kommet til skade i morgentrafikken i to forskellige hændelser. - Klokken 05.53 får vi en melding om en kvinde, der er væltet rundt på taget i sin bil ved Vrejlev Klostervej ved Vrå. Der er tale om et solouheld, og den kvindelige fører af bilen blev efterfølgende samlet op af en forbipasserende og kørt til sit arbejde. Men nu er der lige blevet rekvireret en ambulance til at hente hende, så hun har nok fået det dårligt, siger Poul Fastergaard, der er vagtchef hos Nordjyllands Politi. Bare to minutter senere indløber endnu en melding hos alarmcentralen om en knallertkører, der er kørt ned i nærheden af Fjerritslev. - Det er lige sket, og vores patrulje er på vej, og der er også sendt en helikopter til stedet, mere ved vi ikke lige nu, siger vagtchefen. Vejdirektoratet melder ikke om glatte veje, men der er altså stadig god grund til at være opmærksom i morgentrafikken.

Referat:
Kvinde væltet rundt på taget på vej til arbejde, og knallertkører kørt ned.